
Αθήνα 23/12/2011
Α.Π. 27190
Προς το ΥΥΚΑ

Γραφείο Υπουργού, κου Ανδρέα Λοβέρδου

Δήλωση συμπαράστασης στους νέους συναδέλφους

Αξιότιμε κύριε Υπουργέ,

Με αφορμή σωρεία ηλεκτρονικών μηνυμάτων (email) διαμαρτυρίας από νέους συναδέλφους για την περικοπή θέσεων επικουρικών και εξειδικευμένων ιατρών, επισημαίνουμε με το παρόν έγγραφο τη συμπαράστασή μας στους νέους εξειδικευμένους γιατρούς που θήτευσαν πολλά χρόνια στα ιατρικά έδρανα και σήμερα, όχι μόνο δεν απορροφώνται στο ΕΣΥ, αλλά  δε συμπεριλαμβάνονται ούτε στη λίστα των βαρέων κι ανθυγιεινών επαγγελμάτων. 
Ο ΙΣΑ δηλώνει την αντίθεσή του στην πολιτική της ηγεσίας του ΥΥΚΑ και των Τροϊκανών που μέσα από ένα πλαίσιο πρόωρης συνταξιοδότησης χωρίς αναπλήρωση, αποβλέπει στην απορρόφηση ενός στους δέκα ιατρούς. Μια τέτοια πολιτική αποψιλώνει τα νοσοκομεία, γηράσκει το ΕΣΥ πτωχεύει τη χώρα από υγειονομικό προσωπικό. 
Στόχοι μας παραμένουν η αξιοπρέπεια του ιατρικού λειτουργήματος και η τέλεσή του προς όφελος του ασφαλισμένου. 

Οφείλουμε να διατηρήσουμε το δικαίωμα του να γίνονται γιατροί αυτοί που αγαπούν τον άνθρωπο και ανεβάζουν ψηλά το ιατρικό λειτούργημα χωρίς διακρίσεις.
Για το ΔΣ του ΙΣΑ
Ο Πρόεδρος






Ο Γεν. Γραμματέας

Γιώργος Πατούλης





Στάθης Τσούκαλος
